CELEX: 32016R0441
Language: et
Date: 2016-03-23 00:00:00
Title: Komisjoni määrus (EL) 2016/441, 23. märts 2016, millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses stevioolglükosiidide (E 960) kasutamisega magusainena sinepis (EMPs kohaldatav tekst)

24.3.2016   
            
            
               ET
            
            
               Euroopa Liidu Teataja
            
            
               L 78/47
            
         KOMISJONI MÄÄRUS (EL) 2016/441,
   23. märts 2016,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses stevioolglükosiidide (E 960) kasutamisega magusainena sinepis
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 (1) toidu lisaainete kohta, eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud toidus kasutada lubatud lisaainete liidu loetelu ja nende kasutamise tingimused.
            
         
               (2)
            
            
               Seda loetelu võidakse komisjoni algatusel või esitatud taotluse alusel ajakohastada Euroopa Parlamendi ja nõukogu määruse (EÜ) nr 1331/2008 (2) artikli 3 lõikes 1 osutatud ühtse menetluse kohaselt.
            
         
               (3)
            
            
               23. jaanuaril 2015 esitati loataotlus stevioolglükosiidide (E 960) kasutamiseks magusainena sinepis. Seejärel tehti taotlus vastavalt määruse (EÜ) nr 1331/2008 artiklile 4 liikmesriikidele kättesaadavaks.
            
         
               (4)
            
            
               Stevioolglükosiidid on kalorivabad magusamaitselised koostisosad, mida võib sinepi tootmisel kasutada sahharoosi asendamiseks, millega pikendatakse sinepi säilivusaega ja selle mikrobioloogilist stabiilsust (suhkrusisalduse vähendamisega ennetatakse käärimisprotsessi, mille substraat on suhkur), säilitades samas toote soovitud organoleptilised omadused. Stevioolglükosiidide kasutamise lubamine sinepis võimaldab kõnealuse toote valikut suurendada tootega, mis sisaldab seni kasutatuist erinevat magusainet ja mille maitseomadused on mõnevõrra erinevad.
            
         
               (5)
            
            
               Euroopa Toiduohutusamet (edaspidi „toiduohutusamet”) hindas Paraguay suhkrulehe (Stevia rebaudiana Bertoni) lehtedest ekstraheeritud stevioolglükosiidide ohutust magusainena kasutamisel ning avaldas oma arvamuse 14. aprillil 2010 (3). Toiduohutusamet kehtestas stevioolglükosiidide (väljendatud stevioolekvivalentides) lubatud päevase tarbitava koguse 4 mg kehamassi kilogrammi kohta päevas.
            
         
               (6)
            
            
               Kõnealuse magusaine kasutamise lubamine sinepis koguses 120 mg/kg (väljendatud stevioolekvivalentides) suurendaks E 960 sissevõtmist järgmistes piirides: mõõduka tarbimise korral on tarbitav kogus 0–0,133 % lubatud päevasest tarbitavast kogusest ja suure tarbimise korral 0–1,143 %. Arvatakse, et see on tarbija jaoks tühine täiendav kokkupuude ning ei ole seega terviseohtlik.
            
         
               (7)
            
            
               Vastavalt määruse (EÜ) nr 1331/2008 artikli 3 lõikele 2 peab komisjon selleks, et ajakohastada määruse (EÜ) nr 1333/2008 II lisas sätestatud liidu loetelu toidus kasutada lubatud lisaainetest, küsima arvamuse toiduohutusametilt, välja arvatud juhul, kui kõnealune ajakohastamine tõenäoliselt ei mõjuta inimeste tervist. Kuna loa andmine stevioolglükosiidide (E 960) kasutamiseks magusainena sinepis kujutab endast kõnealuse loetelu ajakohastamist, mis tõenäoliselt ei mõjuta inimeste tervist, puudub vajadus küsida toiduohutusameti arvamust.
            
         
               (8)
            
            
               Seega on asjakohane lubada stevioolglükosiidi (E 960) kasutamine sinepile (toidugrupp 12.4) maksimaalselt koguses 120 mg/kg lisatava magusainena.
            
         
               (9)
            
            
               Seega tuleks määruse (EÜ) nr 1333/2008 II lisa vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. märts 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 16.
   
      (2)  Euroopa Parlamendi ja nõukogu määrus (EÜ) nr 1331/2008, 16. detsember 2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
   
      (3)  EFSA Journal 2010;8(4):1537.
   
      LISA
      Määruse (EÜ) nr 1333/2008 II lisa E osa muudetakse järgmiselt.
      
                  1)
               
               
                  Toidugruppi 12.4 „Sinep” lisatakse kande E 959 järele järgmine kanne:
                  
                               
                           
                           
                              „E 960
                           
                           
                              Stevioolglükosiidid
                           
                           
                              120
                           
                           
                              (60)”
                           
                           
                               
                           
                        
            
                  2)
               
               
                  Lisatakse järgmine joonealune märkus:
                  
                              „(60):
                           
                           
                              väljendatud stevioolekvivalentides”.